Hansruedi Giger

Den Hansruedi oder Hans Ruedi (bei der Gebuert: Hans Rudolf; als Kënschtlernumm HR oder H. R.) Giger, gebuer de 5. Februar 1940 zu Coire, an der Schwäiz, a gestuerwen den 12. Mee 2014 zu Zürich, war e Schwäizer Plastiker, Graphiker, Illustrateur, Sculpteur an Designer.

Hien ass bekannt fir seng Molereien a Skulpture vun, wéi hien et nennt, "bio-mechanesche" Sujeten, déi deels Maschinn, deels organesch sinn, dat Ganzt gär mat Uspillungen op den Doud an/oder d'Sexualitéit. Am bekanntsten däerft en duerch seng Mataarbecht um Film Alien sinn, wou en déi ausserierdesch Kreaturen an hiert Raumschëff entworf huet, a woufir en en Oscar krut. Hien huet och eng Rëtsch Covere vu Musekalben entworf.

An engem Musée zu Gruyères kann ee seng Wierker kucke goen.

 Um Spaweck 

  www.giger.com
  www.hrgiger.com

Kategorie:Gebuer 1940
Kategorie:Schwäizer Kënschtler
Kategorie:Schwäizer Moler
Kategorie:Schwäizer Sculpteuren
Kategorie:Schwäizer Designer
Kategorie:Gestuerwen 2014